Obert el termini per a sol·licitar els Programes Formatius de Qualificació Bàsica impartits per CEMEF
2025-07-24

Al llarg del dia de hui, dimarts 9 de juliol, i durant tot el dia de demà, dimecres 10 de juliol, es poden fer les sol·licituds per a accedir als Programes Formatius de Qualificació Bàsica que impartirà l’Ajuntament de Burjassot, a través de CEMEF, el pròxim curs 2024/2025. Les sol·licituds han de fer-se, presencialment, en la seu de CEMEF (c/ Verge dels Desemparats 26)

Els Programes Formatius de Qualificació Bàsican (PFQB) constituïxen una oferta formativa, adaptada a les necessitats específiques de l’alumnat que ha abandonat l’ensenyament reglat sense haver aconseguit els objectius previstos en l’ESO.

L’objectiu d’estos cursos és el d’afavorir la inserció laboral i la reincorporació educativa de l’alumnat, reduint les seues dificultats d’accés a un lloc de treball, a través de l’aprenentatge d’un ofici i de l’adquisició d’actituds i hàbits laborals. Estan dirigits a joves entre 16 i 21 anys, que no hagen obtingut el títol de Graduat en ESO.

Per al curs 2024/2025, l’Ajuntament de Burjassot en les instal·lacions de CEMEF SLU, té autoritzats quatre especialitats: Operacions de Lampisteria i Calefacció-climatització domèstica, Operacions Bàsiques de Cuina, Operacions de fabricació mecànica i Arranjaments i adaptacions de peces i articles en tèxtil i pell.

El procediment d’inscripció i matriculació és presencial. La llista provisional d’admesos, després de l’eliminació de duplicitats, es donarà a conéixer el dimecres 17 de juliol podent, des d’eixe dia i fins al 19 de juliol, presentar les reclamacions oportunes davant la direcció.

Les llistes definitives de l’alumnat admés es publicaran 24 de juliol, les reclamacions a les llistes definitives davant la Comissió d’escolarització seran del mateix dia 24 al 26 de juliol i, finalment, les matriculacions, presencials, seran del 25 al 30 de juliol.

Al llarg del mesos de juliol, agost i setembre es podran presentar sol·licituds, sempre que queden places disponibles.